ODGOVORI NA PITANJA

vezana uz Poziv na dostavu projektnih prijedloga

*UP.02.3.1.03 „Jačanje poslovanja društvenih poduzetnika – faza I.“*

*2. set*

*Pitanja pristigla na esf.info@mrms.hr od 29. svibnja do 12. lipnja 2019.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
| RB. | PITANJE | ODGOVOR |
|  | Otvorena medijska grupacija je organizacija civilnog društva, to jest udruga koja će to i ostati. Međutim, organizacija želi kao jedini osnivač, osnovati društveno poduzeće koje bi se bavilo pružanjem usluga. S obzirom da se u Uputama za prijavitelje govori o transformaciji korisnika u društveno poduzeće, zanima nas da li osnivanje tvrtke kćeri koja je društveno poduzeće ulazi u kategoriju transformacije ili se organizacija koji je sada udruga mora transformirati u društveno poduzeće? | Sukladno Uputi za prijavitelje, Prijavitelj za Skupinu 2 je onaj koji želi svoje poslovanje provedbom projekta započeti (novoosnovane pravni subjekti) ili transferirati na društveno poduzetništvo. U tom smislu, osnivanje novog pravnog subjekta u toku projekta koji bi poslovao po načelima društvenog poduzetništva, nije prihvatljivo. Ukoliko pravni subjekt (npr. udruga) želi osnovati drugi pravni subjekt (npr. trgovačko društvo) koje bi poslovalo po principima društvenog poduzetništva, takvo trgovačko društvo bi sukladno točki 2.1.4, podtočki b) moralo biti upisano u odgovarajući registar najmanje 30 dana prije podnošenja prijave, te biti u svojstvu Prijavitelja na Poziv, uz obavezu ispunjavanja i svih ostalih uvjeta prihvatljivosti definiranih pod navedenom točkom. |
|  | Nastavno na objavu o otvorenom natječaju za proširenje i razvoj djelatnosti postojećih privrednih subjekata na principima Društvenog poduzetništva iz Socijalnih fondova EU, molim vas kao upravitelj Braniteljska socijalno-radna zadruga za čija su dva projekta kao Primjeri dobre prakse prezentirani u sklopu prezentacija Ministarstva Branitelja tijekom 2018 g da me uputite kako možemo saznati jesu li naši projekti i postojeća djelatnost ti, koji se mogu prijaviti i eventualno financirati iz istih. Na kojem mijestu mogu vidjeti Javni poziv i Obrasce za prijavu. | Sve informacije o Pozivu na dostavu projektnih prijedloga „Jačanje poslovanja društvenih poduzetnika – faza I.“ dostupne su na [www.esf.hr](http://www.esf.hr) i [www.strukturnifondovi.hr](http://www.strukturnifondovi.hr) |
|  | Jesu li umjetničke organizacije prihvatljivi prijavitelji u Skupini 1 i Skupini 2? | Sukladno točki 2.1. Uputa za Prijavitelje, prihvatljivi prijavitelji za *Skupinu 1*su postojeća društvena poduzeća/društveni poduzetnici **(bez obzira na pravni oblik)** koji ispunjavaju uvjete iz definicije poduzeća iz Uredbe br. 651/2014 te ispunjavaju kriterij 2., 4. i 6. utvrđene Strategijom razvoja društvenog poduzetništva u Republici Hrvatskoj za razdoblje 2015. do 2020.  Prihvatljivi Prijavitelji za *Skupinu 2* su postojeći pravni subjekti koji svoje poslovanje žele transferirati na društveno poduzetništvo ili novoosnovani pravni subjekti koji žele započeti poslovanje prema društveno poduzetničkim načelima, odnosno provedbom projekta planiraju obavljati gospodarsku djelatnost i postati društveni poduzetnici prema kriteriju br. 2. utvrđenim navedenom Strategijom **(trgovačko društvo, zadruga, udruga).** |
|  | Jesu li umjetničke organizacije prihvatljivi partneri u Skupini 2? | Sukladno točki 2.2. Uputa za prijavitelje, prihvatljivi Partneri za Skupinu 2 su sljedeći:  - pravne osobe privatnog prava – trgovačko društvo, udruga, zadruga, privatna ustanova, udruženja obrtnika, obrti, vjerske zajednice, pravna osoba Katoličke Crkve;  - pravna osoba javnog prava – jedinice lokalne i područne (regionalne) samouprave, javne ustanove, ustanove koje pružaju socijalne usluge, a koje su upisane u Upisnik socijalne skrbi koji vodi Ministarstvo za demografiju, obitelj, mlade i socijalnu politiku, komore;  - poduzetničke potporne institucije, koje su uvrštene u Jedinstveni registar poduzetničke infrastrukture (razvojne agencije, poduzetnički centri, poslovni inkubatori, poduzetnički akceleratori, poslovni parkovi, znanstveno-tehnološki parkovi, centri kompetencije). |
| 4. | Budući da nam je na predstavljanju Poziva na dostavu projektnih prijedloga „Jačanje poslovanja društvenih poduzetnika – faza I“, 29. svibnja 2019. godine, potvrđeno od strane predstavnika Ministarstva rada i mirovinskoga sustava da u Skupini 2 prijavitelja „Novi društveni poduzetnici/društvena poduzeća (Pravni subjekti koji planiraju započeti ili transferirati svoje poslovanje prema društveno-poduzetničkim načelima)“ kod provedbe Obaveznog elementa 4. Provedba društveno-poduzetničkih aktivnosti, za financiranje iz projekta NISU PRIHVATLJIVA nova zapošljavanja pripadnika ciljne skupine „nezaposleni, pripadnici ranjivih skupina“ na provedbi društveno-poduzetničkih aktivnosti, odnosno, kako smo shvatili, da uopće nije prihvatljiv za financiranje iz projekta trošak ljudskih resursa za provedbu društveno-poduzetničkih aktivnosti (u našem konkretnom slučaju za proizvodnju novih proizvoda), zanima nas kako je zamišljeno da se društveno-poduzetnička aktivnost provodi bez (financiranja) troška plaća ljudi koji će je provoditi (koji će proizvoditi novi proizvod) i na koji način bi prijavitelj bez ljudskih resursa za provedbu društveno-poduzetničke aktivnosti mogao ostvariti mjerljivi ishod za Skupinu 2 „izdavanje računa za djelatnost koju obavlja kroz društveno poduzeće u minimalnom iznosu od 10% od ukupne vrijednosti projekta“?  Odnosno, ukoliko prijavitelj financira ljudske resurse za provedbu društveno-poduzetničke aktivnosti iz drugih izvora, prikazuju li se te plaće u predmetnom elementu projekta, obilježavaju li se kao izravni troškovi osoblja ako nisu financirane iz projekta, i računaju li se kao osnovica za izračun ostalih prihvatljivih troškova projekta fiksnom stopom u visini 40% prihvatljivih izravnih troškova osoblja? Naime, ukoliko u predmetnom elementu plaće provoditelja aktivnosti nisu prikazane i/ili ne uzimaju se u obzir kao osnovica za izračun ostalih prihvatljivih troškova projekta jer se financiraju iz drugih izvora, kako uopće izračunati u sklopu elementa i financirati iz projekta opremu, repromaterijal i druge stavke koje potpadaju pod „ostale prihvatljive troškove projekta“, a koji bi trebali biti izračunati fiksnom stopom u visini 40% prihvatljivih izravnih troškova osoblja, ako izravnih troškova osoblja nema u predmetnom elementu?  Nadalje, na koji način bi novi društveni poduzetnici koji su, kroz aktivnosti, mjere i programe namijenjene sprječavanju, prepoznavanju i rješavanju problema i poteškoća pojedinaca i obitelji te poboljšanju kvalitete njihovog života u zajednici, ustanovili da je osnovni problem pojedinaca i obitelji u zajednici nezaposlenost i nedostatak prilika za zapošljavanje trebali započeti rješavati kroz projekt problem u zajednici i započeti svoje poslovanje prema društveno-poduzetničkim principima ako ne mogu kroz projekt financirati otvaranje novih radnih mjesta i zaposliti ljude potrebne za početak obavljanja (obvezne!) društveno-poduzetničke aktivnosti, jačanja poslovanja i generiranja prihoda (OBAVEZNI mjerljivi ishod za Skupinu 2) koji bi omogućili dugoročnu održivost poduzeća, tih radnih mjesta i otvaranje novih u budućnosti?  I također, ukoliko prijavitelj i financira ljudske resurse za provedbu društveno-poduzetničke aktivnosti iz drugih izvora, prikaže ih u projektu te oni, po nekoj logici, i budu prihvaćeni kao osnovica za izračun ostalih prihvatljivih troškova projekta kako bi se mogla iz projekta nabaviti oprema i pokriti druge stavke prihvatljivih troškova, na koji se način onda može ostvariti 100% sufinanciranje projekta kroz predmetni Poziv? | Sukladno točki 3.3.3 Uputa za prijavitelje, novo zapošljavanje pripadnika ciljane skupine i/ili troškovi plaća zaposlenika Prijavitelja i ako je primjenjivo, Partnera na provedbi navedene aktivnosti za vrijeme trajanja projekta s naglaskom da ukupni troškovi njihovih plaća ne smiju biti veći od 50% ukupnog iznosa projekta) prihvatljiv je trošak u sklopu Aktivnosti 4. Provedba društveno-poduzetničkih aktivnosti  Navedena dopuna vezana uz prihvatljivost zapošljavanja za Skupinu 2 Prijavitelja je uvrštena u izmjene/dopune natječajne dokumentacije.  Za Skupinu 2 se definiraju izravni troškovi osoblja te ostali prihvatljivi troškovi koji iznose 40% izravnih troškova osoblja. Novo zapošljavanje pripadnika ciljane skupine i/ili troškovi plaća zaposlenika Prijavitelja i ako je primjenjivo, Partnera na provedbi za Skupinu dva, koje je definirano u sklopu Aktivnosti 4. Provedba društveno-poduzetničkih aktivnosti za vrijeme trajanja projekta obračunavaju se kao zasebna vrsta troška, uz izravne troškove osoblja i ostale izravne troškove koji iznose 40% izravnih troškova osoblja.  Navedena dopuna vezana uz prihvatljivost zapošljavanja za Skupinu 2 Prijavitelja je uvrštena uvrštena u izmjene/dopune natječajne dokumentacije.  Prijavitelj iz Skupine 2 dokazuje da je započeo aktivnost društvenog poduzetništva na način da do kraja provedbe projekta mora izdati račune za djelatnost koju obavlja kroz društveno poduzeće u minimalnom iznosu od 10% od ukupne vrijednosti projekta. Ukoliko Prijavitelj prethodno navedeno ne dokaže dostavom preslika izdanih računa i izvoda s računa korisnika na kojem su vidljive uplate po izdanim računima, isti se obvezuje izvršiti povrat iznosa od 10% od ukupnih prihvatljivih troškova projekta.  Također, obavezna je dostava statuta ili drugog temeljnog akta do kraja provedbe projekta iz kojeg je razvidno da je Prijavitelj u dokument uvrstio poslovanje prema društveno-poduzetničkim principima sukladno kriteriju br. 2. Strategije (za zadruge i udruge) / dostava ovjerene Odluke o upotrebi dobiti za prethodnu godinu ili drugi odgovarajući dokument kojim će Prijavitelj dokazati da višak prihoda ostvaren obavljanjem svoje djelatnosti, ulaže u ostvarivanje i razvoj ciljeva poslovanja u skladu s društveno-poduzetničkim načelima (za trgovačka društva)  Navedeno izmjena vezana uz dostavu statuta/ovjerene Odluke o upotrebi dobiti je uvrštena u izmjene/dopune natječajne dokumentacije. |
| 5. | Da li su predviđene radionice u Slavoniji i kad za Osijek i Vukovar? | Sukladno točki 5.8 Uputa za Prijavitelje, za potencijalne Prijavitelje se organiziraju informativne radionice najkasnije 21 kalendarski dan od datume objave Poziva. Informacije o točnom datumu i mjestu održavanja radionica se objavljuju na središnjoj mrežnoj stranici ESI fondova [www.strukturnifondovi.hr](https://strukturnifondovi.hr/natjecaji/poziv-na-dostavu-projektnih-prijedloga-jacanje-poslovanja-drustvenih-poduzetnika-faza-i/) i ESF stranici [www.esf.hr](http://www.esf.hr/natjecaji/socijalno-ukljucivanje/poziv-na-dostavu-projektnih-prijedloga-jacanje-poslovanja-drustvenih-poduzetnika-faza-i/).  Informativne radionice za ovaj PDP održane su u sljedećim gradovima:  Zagreb (11.6.)  Rijeka (14.6.)  Osijek (17.6)  Split (19.6) |
| 6. | U Uputa za prijavitelje navedeno je da za skupinu 2 Prijavitelj treba biti upisan u odgovarajući registar najmanje 30 dana prije podnošenja projektne prijave. Nadalje, navodi se da su prihvatljivi troškovi skupine 2; transformacija korisnika u društveno poduzeće, između ostalog i javnobilježnički akti , sudske pristojbe. U konkretnom slučaju neprofitna Udruga se želi prijaviti na ovaj natječaj i kroz aktivnosti projekta osnovati novi pravni subjekt- trgovačko društvo- koje će onda poslovati po načelima društvenog poduzetništva. Da li je navedeno moguće, tj. misli li se kod sudskih pristojbi i javnobilježničkih akata upravo na ovakav slučaj ili je pak tu novu pravnu osobu potrebno osnovati prije prijave na natječaj i upisati u odgovarajući sudske registre. | Sukladno točki 2.1.4 Uputa za Prijavitelje, Prihvatljivi Prijavitelji za Skupinu 2 su postojeći pravni subjekti koji svoje poslovanje žele transferirati na društveno poduzetništvo ili novoosnovani pravni subjekti koji žele započeti poslovanje prema društveno poduzetničkim načelima, odnosno provedbom projekta planiraju obavljati gospodarsku djelatnost i postati društveni poduzetnici prema kriteriju br. 2. utvrđenim Strategijom razvoja društvenog poduzetništva u Republici Hrvatskoj za razdoblje od 2015. do 2020. godine (trgovačko društvo, zadruga, udruga). Trošak transformacije Korisnika u društveno poduzeće, koji se navodi kao jedna od prihvatljivih podaktivnosti u sklopu Aktivnosti 2. definiranoj za Skupinu 2 Prijavitelja, (točka 3.3.3) odnosi se na trošak transformacije postojećeg pravnog subjekta Prijavitelja.  Ukoliko će Prijavitelj za Skupinu 2 biti nova pravna osoba, odnosno ona koja tek želi započeti poslovanje prema društveno-poduzetničkim principima, ona sukladno točki 2.1.4., podtočka b) mora biti upisana u odgovarajući registar najmanje 30 dana prije dana podnošenja projektne prijave, uz ispunjavanje i svih ostalih uvjeta prihvatljivosti definiranih pod navedenom točkom.  Osnivanje novog pravnog subjekta za vrijeme trajanja projekta nije prihvatljiva aktivnost. |
| Da li je u skupini 2 prihvatljiv trošak novog zapošljavanja za potrebe provedbe aktivnosti u okviru elementa 4. „Provedba društveno-poduzetničkih aktivnosti „ ? | Sukladno točki 3.3.3 Uputa za prijavitelje, novo zapošljavanje pripadnika ciljane skupine i/ili troškovi plaća zaposlenika Prijavitelja i ako je primjenjivo, Partnera na provedbi navedene aktivnosti za vrijeme trajanja projekta s naglaskom da ukupni troškovi njihovih plaća ne smiju biti veći od 50% ukupnog iznosa projekta) prihvatljiv je trošak u sklopu Aktivnosti 4. Provedba društveno-poduzetničkih aktivnosti  Navedena dopuna vezana uz prihvatljivost zapošljavanja za Skupinu 2 Prijavitelja je uvrštena u izmjene/dopune natječajne dokumentacije. |
| Da li je korištenje pojednostavljene troškovne opcije obvezatno za sve prijavitelje za skupinu 2 ili je opcionalno ? | Sukladno točki 4.5 Uputa za Prijavitelje, korištenje pojednostavljenih troškovnih opcija  je obavezno za sve Prijavitelje za Skupinu 2. |
| Da li u skupini 2 apsolutno svi ostali prihvatljivi troškovi projekta izuzev, troškova osoblja ,  obračunavaju fiksnom stopom u visini 40% prihvatljivih izravnih troškova osoblja? Kako u proračunu strukturirati te troškove, odnosno da li se u proračunu pod svakim projektnim elementom navode kao posebne stavke izravni troškovi osoblja i uz njih samo jedna stavka Ostali prihvatljivi troškovi u iznosu od 40% izravnih troškova osoblja, bez precizne specifikacije o kojim se ostalim troškovima se radi? | Za Skupinu 2 se definiraju izravni troškovi osoblja te ostali prihvatljivi troškovi koji iznose 40% izravnih troškova osoblja. Novo zapošljavanje pripadnika ciljane skupine i/ili troškovi plaća zaposlenika Prijavitelja i ako je primjenjivo, Partnera na provedbi za Skupinu 2, koje je definirano u sklopu Aktivnosti 4. Provedba društveno-poduzetničkih aktivnosti za vrijeme trajanja projekta obračunavaju se kao zasebna vrsta troška, uz izravne troškove osoblja i ostale izravne troškove koji iznose 40% izravnih troškova osoblja.  Navedena dopuna vezana uz prihvatljivost zapošljavanja za Skupinu 2 Prijavitelja je uvrštena u izmjene/dopune natječajne dokumentacije.  U Prijavnom obrascu A potrebno je navesti Ostale troškove projekta te uz njih i u Obrazloženju navesti na što se ti troškovi odnose (detaljno opisati kako bi njihova opravdanost te prihvatljivost i povezanost s projektnih aktivnostima bila jasna i relevantna za ocjenjivanje u postupku ocjene kvalitete projektne prijave).  Naime, isto je važno kako bismo mogli utvrditi da u Ostalim prihvatljivim troškovima projekta nema izravnih troškova osoblja ili pak neprihvatljivih troškova. |
|  | Kako u proračunu strukturirati te troškove, odnosno da li se u proračunu pod svakim projektnim elementom navode kao posebne stavke izravni troškovi osoblja i uz njih samo jedna stavka Ostali prihvatljivi troškovi u iznosu od 40% izravnih troškova osoblja, bez precizne specifikacije o kojim se ostalim troškovima se radi? | Sukladno Uputama za prijavitelje, točka 4.5., nakon što Prijavitelj u Prijavni obrazac A u pojedini element uvrsti i označi sve izravne troškove osoblja oznakom „izravni troškovi osoblja“, uvrštava u isti element jednu stavku troška pod nazivom „Ostali prihvatljivi troškovi projekta“, te upisuje iznos dobiven primjenom postotka (40%) na zbroj svih izravnih troškova osoblja, a u stupcu "Oznake" za tu stavku troška odabire oznaku "fiksna stopa". |
| Da li se ostali troškovi budžetiraju zasebno za svaki projektni element u iznosu od 40% ili ih je moguće fleksibilno budžetirati po projektnim elementima ali da ukupno ne prelaze 40% izravnih troškova osoblja na razini projekta? | Sukladno točki 4.5 Uputa za Prijavitelje, ostalih prihvatljivi troškovi projekta ne smiju ukupno prelaziti 40% izravnih troškova osoblja, a fiksna stopa mora iznositi 40% izravnih troškova po svakom pojedinom elementu. |
| Da li je Ostale prihvatljive troškove potrebno u obrazloženju detaljno opisivati (opravdanost, navođenje ponuda, svrha itd.) | Ostale prihvatljive troškove potrebno je opisati dovoljno detaljno kako bi njihova opravdanost te prihvatljivost i povezanost s projektnih aktivnostima bila jasna i relevantna za ocjenjivanje u postupku ocjene kvalitete projektne prijave.  Također u obrazloženju je potrebno naznačiti koje troškove snosi Prijavitelj, a koje Partner (ako je primjenjivo). |
| U Uputama za prijavitelje stoji  „Nakon što Prijavitelj u Prijavni obrazac A u pojedini element uvrsti i označi sve izravne troškove osoblja oznakom „izravni troškovi osoblja“, uvrštava u isti element jednu stavku troška pod nazivom „Ostali prihvatljivi troškovi projekta“, te upisuje iznos dobiven primjenom postotka (40%) na zbroj svih izravnih troškova osoblja, a u stupcu "Oznake" za tu stavku troška odabire oznaku "fiksna stopa". Dakle, primjenjuje se točno 40% na iznos naveden pod „Ukupan iznos izravnih troškova osoblja“ u „Sažetku troškova po oznakama“ na str. 5 Prijavnog obrasca A.“ | Sukladno točki 4.5 Uputa za prijavitelje, ostali prihvatljivi troškovi projekta iznose točno 40% od definiranih izravnih troškova osoblja.  Napominjemo kako ne moraju sve projektne aktivnosti imati troškove osoblja, ali baza za izračunavanje ostalih prihvatljivih troškova su troškovi osoblja tako da oni u određenim projektnim aktivnostima moraju postojati.  Za Skupinu 2 se definiraju izravni troškovi osoblja te ostali prihvatljivi troškovi koji iznose 40% izravnih troškova osoblja. Novo zapošljavanje pripadnika ciljane skupine i/ili troškovi plaća zaposlenika Prijavitelja i ako je primjenjivo, Partnera na provedbi za Skupinu 2, koje je definirano u sklopu Aktivnosti 4. Provedba društveno-poduzetničkih aktivnosti za vrijeme trajanja projekta obračunavaju se kao zasebna vrsta troška, uz izravne troškove osoblja i ostale izravne troškove koji iznose 40% izravnih troškova osoblja.  Navedena dopuna vezana uz prihvatljivost zapošljavanja za Skupinu 2 Prijavitelja je uvrštena u izmjene/dopune natječajne dokumentacije. |
| Što ako u projektnom elementu Promidžba i vidljivost nije predviđen izravni trošak osoblja, kako u tom slučaju izračunat i Ostale prihvatljive troškove? | Sukladno točki 4.5 Uputa za prijavitelje, ostalih prihvatljivi troškovi projekta ne smiju ukupno prelaziti 40% izravnih troškova osoblja na razini projekta. Napominjemo kako ne moraju sve projektne aktivnosti imati troškove osoblja, ali baza za izračunavanje ostalih prihvatljivih troškova su troškovi osoblja tako da oni u određenim projektnim aktivnostima moraju postojati. |
| 7. | Može li projektni prijedlog dostaviti Radio s mješovitim vlasništvom (večinski vlasnici su grad i općine, a ostali vlasnici su građani) za kupnju nove informatičke opreme (kompjutori i programi) za obavljanje djelatnosti ili za kupnju poslovnog prostora? | U sklopu Uputa za prijavitelje, uvjeti prihvatljivosti za Skupinu 1 i Skupinu 2 Prijavitelja su definirani u sklopu točke 2. Uvjeti prihvatljivosti Prijavitelja/Partnera.  Sukladno točki 4.3.3 Uputa za prijavitelje, troškovi nabave opreme su prihvatljivi trošak ukoliko se jasno mogu povezani s projektnim aktivnostima, odnosno ukoliko doprinose ostvarenju ciljeva projekta. Veće kapitalne investicije nisu prihvatljivi trošak u sklopu ovog Poziva. Kupnja opreme je prihvatljiva samo u slučaju da je u skladu s projektnim aktivnostima i potrebna za postizanje ciljeva projekta.  Trošak kupnje poslovnog prostora nije prihvatljivi trošak sukladno pravilima o prihvatljivosti troškova za ESF. |
| 8. | Poštovani,  pod neprihvatljive troškove stavljeno je sljedeće: trošak plaća ciljane skupine koje nisu zaposlene kod Prijavitelja i ako je primjenjivo Partnera. Znači li to da ciljane skupine čine zaposlenici Prijavitelja/Partnera? Vrijedi li to i za Skupinu 1 i za Skupinu 2? | U sklopu Uputa za prijavitelje, na str. 14 i 15. definirane su ciljane skupine za obje skupine Prijavitelja u sklopu ovog PDP-a.  Ciljane skupine za Skupinu 1 Prijavitelja čine društvena poduzeća (Prijavitelj), zaposlenici društvenog poduzeća (odnosno samo organizacije Prijavitelja budući da partnerstvo nije dozvoljeno) te nezaposlene osobe u nepovoljnom položaju/izrazito nepovoljnom položaju i nezaposlene osobe s invaliditetom koje će kao ciljana skupina biti novozaposlene osobe u društvenim poduzećima (Aktivnost 3. definirana u sklopu točke 3.3.1 Uputa za prijavitelje).  U prihvatljive ciljane skupine definirane za Skupinu 2 mogu biti uključeni zaposlenici i nezaposleni članovi organizacije Prijavitelja i ako je primjenjivo, Partnera.  Navedene izmjene/dopune vezane uz prihvatljivost Partnera i proširenje obrazloženja ciljane skupine za Skupinu 1 su uvrštene u izmjeni natječajne dokumentacije. |
| 9. | Molim odgovor vezan uz zajednički i specifični pokazatelj C005 zaposleni, uključujući i samozaposlene i SR207 društveni poduzetnici i zaposlenici društvenih poduzeća s unaprijeđenim vještinama u području obavljanja poslovne djelatnosti.  Zanima nas da li se pokazatelji odnose isključivo na zaposlenike prijavitelja (skupina 1) ili prihvatljive aktivnosti podrazumijevaju i aktivnosti za zaposlenike drugih društvenih poduzeća kojima se može ostvariti ovaj pokazatelj. | Sukladno Uputama za prijavitelje, pokazatelj COO5, odnosno pokazatelj SR2207 se isključivo odnose na zaposlenike u društvenom poduzeću organizacije Prijavitelja za Skupinu 1 Prijavitelja, budući da partnerstvo za Skupinu 1 nije dozvoljeno.  Prijavitelji iz Skupine 1 koji odaberu Aktivnosti unutar Elementa 2 su OBAVEZNI DEFINIRATI doprinos navedenom pokazatelj u JEDNAKOJ BROJČANOJ VRIJEDNOSTI kao što su definirali doprinos CO05.  Navedena izmjena/dopuna u ovom dijelu Uputa za prijavitelje je uvrštena u izmjeni natječajne dokumentacije. |
| 10. | Na koji način prijavitelji iz Skupine 2 dokazuju da će "postati društveni poduzetnici prema kriteriju br. 2. utvrđenim Strategijom razvoja društvenog poduzetništva u Republici Hrvatskoj za razdoblje od 2015. do 2020. godine:?"  (strana 30 UzP 2.1.3 Prihvatljivi Prijavitelji za Skupinu 2) Što je sa ostalim kriterijima definiranim Strategijom(1-9.)? | Sukladno Uputama za prijavitelje, Prijavitelj Skupine 2 dokazuje da je započeo aktivnost društvenog poduzetništva na način da do kraja provedbe projekta mora izdati (i naplatiti) račune za djelatnost koju obavlja kroz društveno poduzeće u minimalnom iznosu od 10% od ukupnih prihvatljivih troškova projekta, čime se obvezuje kroz odabir obavezne aktivnosti 4. Provedba društveno-poduzetničkih aktivnosti.  Također, obavezna je dostava statuta ili drugog temeljnog akta do kraja provedbe projekta iz kojeg je razvidno da je Prijavitelj u dokument uvrstio poslovanje prema društveno-poduzetničkim principima sukladno kriteriju br. 2. Strategije (za zadruge i udruge) / dostava ovjerene Odluke o upotrebi dobiti za prethodnu godinu ili drugi odgovarajući dokument kojim će Prijavitelj dokazati da višak prihoda ostvaren obavljanjem svoje djelatnosti, ulaže u ostvarivanje i razvoj ciljeva poslovanja u skladu s društveno-poduzetničkim načelima (za trgovačka društva)  Navedeno izmjena vezana uz dostavu statuta/ovjerene Odluke o upotrebi dobiti je uvrštena u izmjene/dopune natječajne dokumentacije.  Za potrebe ovog PDP-a, definirano je ispunjavanje samo određenog broja kriterija iz Strategije razvoja društvenog poduzetništva u RH za razdoblje od 2015. do 2020. godine, odnosno kriterija 2,4 i 6 za Skupinu 1 Prijavitelja kojim dokazuju da su društveni poduzetnici. |
| 11. | Da li je kroz Skupinu I. moguće nabaviti opremu u okviru elementa "Razvoj i unapređenje poslovanja društvenih poduzeća/društvenih poduzetnika, razvoj proizvoda i usluga"?  Odnosno, da li je uopće moguće nabaviti opremu u okviru Skupine I.? | Element "Razvoj i unapređenje poslovanja društvenih poduzeća/društvenih poduzetnika, razvoj proizvoda i usluga" vezan je uz potporu Potpore za savjetodavne usluge u korist MSP-ova, definiranoj u sklopu članka 7. Programa dodjele državnih potpora za razvoj društvenog poduzetništva. U sklopu navedenog članka definirana je i prihvatljivost svih troškova koje navedena potpora podrazumijeva.  Nabava opreme za Skupinu 1 prihvatljiva je isključivo ukoliko je propisana u sklopu jedne od potpora koje Prijavitelj odluči odabrati. Primjerice, ukoliko Prijavitelj u svoju projektnu prijavu uvrsti Aktivnost Sudjelovanje na sajmovima / izložbama i s tim vezanu Potpore MSP-ovima za sudjelovanje na sajmovima, prihvatljivi troškovi nabave opreme su vezani samo i isključivo za navedenu potporu. |
| 12. | Kao prihvatljiva aktivnost u okviru Skupine 2 navedeno je jačanje kapaciteta novih i postojećih pravnih subjekata i zaposlenika te nezaposlenih članova prijavitelja za provedbu društveno-poduzetničkih aktivnosti (Element 3).  Kao ciljane skupine za projekte u okviru Skupine 2 navedeni su trgovačka društva, udruge, zadruge, nezaposleni pripadnici ranjivih skupina te zaposlenici u organizaciji Prijavitelja.  Objedinjavanjem navedenih značajki, molimo Vas za odgovor da li je moguće kao projektne aktivnosti predvidjeti jačanje društveno-poduzetničkih vještina drugih pravnih subjekata - pripadnika ciljanih skupina (trgovačka društva, udruge, zadruge i nezaposleni) organizacijom radionica od strane Prijavitelja i Partnera?  Također, kao jedan od pokazatelja predviđeni su zaposleni, uključujući samozaposlene. Da li se taj pokazatelj odnosi samo na zaposlenike Prijavitelja koji su sudjelovali u aktivnostima, ili i na zaposlenike drugih pravnih subjekata - pripadnika ciljane skupine koji mogu sudjelovati u radionicama, seminarima i sl. u okviru Skupine 2, Elementa 3. | U sklopu točke 3.3.3. Uputa za prijavitelje, vezano za prihvatljive aktivnosti za Skupinu 2, a u okviru Elementa 3. Jačanje kapaciteta novih i postojećih pravnih subjekata i zaposlenika te nezaposlenih članova Prijavitelja za provedbu društveno-poduzetničkih aktivnosti, u aktivnosti edukacije za društveno poduzetništvo mogu sudjelovati pripadnici ciljane skupine koji su zaposlenici ili nezaposleni članovi Prijavitelja i ako je primjenjivo, Partnera.  Navedena nadopuna vezana uz proširivanje zaposlenika i nezaposlenih članova Partnera u aktivnosti edukaciji je uvrštena u izmjene/dopune natječajne dokumentacije.  Jačanje društveno-poduzetničkih vještina zaposlenika i nezaposlenih članova pravnih subjekata koji nisu Prijavitelj ili Partner nije prihvatljivo u sklopu ovog PDP-a.  Također, za obje Skupine Prijavitelja, zajednički pokazatelj COO5 Zaposleni, uključujući samozaposlene odnosi se isključivo na zaposlenike organizacija Prijavitelja, i ako je primjenjivo Partnera za Skupinu 2.  Preciznije, u Skupini 1 navedeno se odnosi samo na zaposlenike društvenog poduzeća, odnosno samo organizacije Prijavitelja, dok u Skupini 2 su u pitanju zaposlenici organizacije Prijavitelja i ako je primjenjivo, Partnera.  Prijavitelji iz Skupine 1 koji odaberu Aktivnosti unutar Elementa 2 su OBAVEZNI DEFINIRATI doprinos navedenom pokazatelj u JEDNAKOJ BROJČANOJ VRIJEDNOSTI kao što su definirali doprinos CO05.  Navedena izmjena/dopuna u ovom dijelu Uputa za prijavitelje je uvrštena u izmjeni natječajne dokumentacije. |
| 13. | Zanima nas ukoliko je udruga prijavitelj (u sklopu Skupine 2.), kako će se gledati je li društveno poduzeće na kraju provedbe projekta i mora li ostvariti onih 10% za obavljanje djelatnosti kao društveni poduzetnik? Udruge su neprofitne organizacije i ne mogu se baviti gospodarskom djelatnošću. Znači li to da udruga kao Prijavitelj mora osnovati poduzeće prije kraja provedbe projekta kako bi mogla ostvariti taj kriterij | Prema točki 2.1.3, Uputa za prijavitelje, prihvatljivi Prijavitelji za Skupinu 2 su postojeći pravni subjekti koji svoje poslovanje žele transferirati na društveno poduzetništvo ili novoosnovani pravni subjekti koji žele započeti poslovanje prema društveno poduzetničkim načelima, odnosno provedbom projekta planiraju obavljati gospodarsku djelatnost i postati društveni poduzetnici prema kriteriju br. 2. utvrđenim Strategijom razvoja društvenog poduzetništva u Republici Hrvatskoj za razdoblje od 2015. do 2020. godine. (trgovačko društvo, udruga, zadruga).  Nadalje, prema točki 2.1.4 Uputa za Prijavitelje Prijavitelj iz Skupine 2 u trenutku prijave mora biti upisan u odgovarajući registar najmanje 30 dana prije podnošenja projektne prijave. Ova odredba podrazumijeva da Prijavitelj želi svoje poslovanje provedbom projekta započeti (novoosnovane pravni subjekti) ili transferirati na društveno poduzetništvo. U tom smislu, osnivanje novog pravnog subjekta u toku projekta koji bi poslovao po načelima društvenog poduzetništva, nije prihvatljivo. Ukoliko pravni subjekt (npr. udruga) želi osnovati drugi pravni subjekt (npr. trgovačko društvo) koje bi poslovalo po principima društvenog poduzetništva, takvo trgovačko društvo bi sukladno točki 2.1.4, podtočki b) moralo biti upisano u odgovarajući registar najmanje 30 dana prije podnošenja prijave, te biti u svojstvu Prijavitelja na Poziv, uz obavezu ispunjavanja i svih ostalih uvjeta prihvatljivosti definiranih pod navedenom točkom.  Više informacija o neprofitnosti možete naći na sljedećem linku:  <http://int.uzuvrh.hr/stranica.aspx?pageID=176> |
| 14. | Zanima nas, u vezi pripadnosti ciljanoj skupini za Skupinu 2 Prijavitelja, pripadanju li Romi u kategoriji Nezaposlene osobe, pripadnici ranjivih skupina.  U slučaju da ne pripadaju u toj kategoriji, ima li Romi povlaštenja kao korisnici projekta? | Sukladno definiranim ciljanim skupinama u sklopu Specifičnog cilja 9.v.1 *Povećanje broja i održivosti društvenih poduzeća i njihovih zaposlenika* u Operativnom programu „Učinkoviti ljudski potencijali“ 2014. -2020. te uvjetima predmetnog PDP-a, Romi pripadaju u kategoriju pripadnika ranjivih skupina. |
| 15. | U dijelu 3.3.3. "Prihvatljive aktivnosti unutar projektnih elemenata Skupine 2" u Elementu 3. "Jačanje kapaciteta novih i postojećih pravnih subjekata i zaposlenika, te nezaposlenih članova Prijavitelja za provedbu društveno-poduzetničkih aktivnosti" u stupcu "Obavezni mjerljivi ishodi" nije navedeno da "nezaposleni" ispred članova. Postoji li onda mogućnost izobrazbe vanjskih stručnih suradnika koji su zaposleni izvan društvenog poduzetništva za provedbu društvenog poduzetničkih aktivnosti prijavljenih u sklopu projektnog prijedloga na ovaj Poziv? | U sklopu točke 3.3.3. Uputa za prijavitelje, vezano za prihvatljive aktivnosti za Skupinu 2, a u okviru Elementa 3. Jačanje kapaciteta novih i postojećih pravnih subjekata i zaposlenika te nezaposlenih članova Prijavitelja za provedbu društveno-poduzetničkih aktivnosti, u aktivnosti edukacije za društveno poduzetništvo mogu sudjelovati pripadnici ciljane skupine koji su zaposlenici ili nezaposleni članovi Prijavitelja i ako je primjenjivo, Partnera.  Navedena nadopuna vezana uz proširivanje zaposlenika i nezaposlenih članova Partnera u aktivnosti edukaciji je uvrštena u izmjene/dopune natječajne dokumentacije.  Izobrazba vanjskih stručnjaka nije prihvatljiva aktivnost u sklopu ovog PDP-a. |
|  | U objašnjenju troškova nabave opreme (4.3.3.) nije jasno jesu li prihvatljiv trošak usluge oblikovanja aplikacije koja će služiti kao platforma za prodaju robe i usluga društvenog poduzetnika?  Isto tako smatra li se tisak popratnih publikacija namijenjenih za prodaju (zasebno ali i kao dio paketa tijekom prodaje usluge) prihvatljivim troškom? | Sukladno točki 4.3.3, troškovi nabave opreme su prihvatljivi trošak ukoliko se jasno mogu povezani s projektnim aktivnostima, odnosno ukoliko doprinose ostvarenju ciljeva projekta. Ukoliko je u sklopu projektne prijave vidljiva jasna povezanost troška s projektnim aktivnostima i samom idejom PDP-a, navedeni trošak definira se kao prihvatljiv. |
| Troškovi nabave opreme (4.3.3.) definiraju prihvatljivost troškova adaptacije no nije definirano u čijem vlasništvu mora biti prostor, odnosno u kakvom odnosu mora biti društveni poduzetnik s vlasnikom prostora (najam, pod kojim uvjetima, na koliko godina)? | Sukladno točki 4.3.3 Uputa za prijavitelje, Opremanje, prilagodba i adaptacija su prihvatljivi troškovi samo ukoliko je u pitanju prostor koji je u vlasništvu Prijavitelja ili za koji Prijavitelj posjeduje ugovor o korištenju/zakupu nekretnine za najmanje cjelokupno razdoblje provedbe projekta. Neposredno prije potpisivanja Ugovora o dodjeli bespovratnih sredstava, Prijavitelj je dužan PT2 dostaviti na uvid presliku Potvrde o vlasništvu nekretnine (zemljišnoknjižni izvadak), odnosno ukoliko je u pitanju prostor koji je dan na korištenje ili je u najmu Prijavitelja, presliku ugovora o korištenju/zakupu nekretnine za najmanje cjelokupno razdoblje provedbe projekta.  Navedeno je uvršteno u izmjene/dopune natječajne dokumentacije. |
| U slučaju da se poduzetnička ideja ne pokaže održivom, postoji li obaveza daljnjeg poslovanja društvenog poduzetnika po završetku provedbe projekta u sklopu ovog Poziva? | Prijavitelj iz Skupine 2 dokazuje da je započeo aktivnost društvenog poduzetništva na način da do kraja provedbe projekta mora izdati račune za djelatnost koju obavlja kroz društveno poduzeće u minimalnom iznosu od 10% od ukupne vrijednosti projekta. Ukoliko Prijavitelj prethodno navedeno ne dokaže dostavom preslika izdanih računa i izvoda s računa korisnika na kojem su vidljive uplate po izdanim računima, isti se obvezuje izvršiti povrat iznosa od 10% od ukupnih prihvatljivih troškova projekta.  Također, obavezna je dostava statuta ili drugog temeljnog akta do kraja provedbe projekta iz kojeg je razvidno da je Prijavitelj u dokument uvrstio poslovanje prema društveno-poduzetničkim principima sukladno kriteriju br. 2. Strategije (za zadruge i udruge) / dostava ovjerene Odluke o upotrebi dobiti za prethodnu godinu ili drugi odgovarajući dokument kojim će Prijavitelj dokazati da višak prihoda ostvaren obavljanjem svoje djelatnosti, ulaže u ostvarivanje i razvoj ciljeva poslovanja u skladu s društveno-poduzetničkim načelima (za trgovačka društva)  Navedeno izmjena vezana uz dostavu statuta/ovjerene Odluke o upotrebi dobiti je uvrštena u izmjene/dopune natječajne dokumentacije.  Bez obzira na obavezu ispunjavanja mjerljivih ishoda za vrijeme trajanja projekta, ne postoji propisana obaveza daljnjeg poslovanja prema principima društvenog poduzetništva po završetku provedbe projekta. |
| 16. | Kolegica i ja samo se prijavile za radionicu i uvidjele da se ista održava u Zagrebu.  <https://docs.google.com/forms/d/e/1FAIpQLSfeQXHdx9n64ayw5ro2Ad5THdNtj3otXxTGO-RJl0A6WeUf3w/viewform>  Molim termin predmetne info radionice u Splitu? | Sukladno točki 5.8 Uputa za Prijavitelje, za potencijalne Prijavitelje se organiziraju informativne radionice najkasnije 21 kalendarski dan od datume objave Poziva. Informacije o točnom datumu i mjestu održavanja radionica se objavljuju na središnjoj mrežnoj stranici ESI fondova [www.strukturnifondovi.hr](https://strukturnifondovi.hr/natjecaji/poziv-na-dostavu-projektnih-prijedloga-jacanje-poslovanja-drustvenih-poduzetnika-faza-i/) i ESF stranici [www.esf.hr](http://www.esf.hr/natjecaji/socijalno-ukljucivanje/poziv-na-dostavu-projektnih-prijedloga-jacanje-poslovanja-drustvenih-poduzetnika-faza-i/).  Informativne radionice za ovaj PDP održane su u sljedećim gradovima:  Zagreb (11.6.)  Rijeka (14.6.)  Osijek (17.6)  Split (19.6) |
| 17. | Naša zadruga ima dug prema poreznoj upravi koji je dogovoren za placanje na mjesecne rate te ga otplacujemo do kraja godine. Dali kao takvi koji smo sklopili dogovor sa poreznom upravom o placanju fuga na rate smo prihvatljivi prijavitelji? | Sukladno Uputama za prijavitelje predmetnog PDP-a, navedeno je prihvatljivo ukoliko je na potvrdi Porezne uprave jasno izražen dug i plan otplate koji je dogovoren s Poreznom Upravom.  Molimo voditi računa kako svi Prijavitelji i ako je primjenjivo, |
| 18. | Pošto prvi put pristupam ispunjavanju natječajne dokumentacije za poziv "Jačanje društvenog poduzetnistva-faza1" mozete li mi pomoci i objasniti gdje se nalazi obrazac A za popuniti? | Link na Prijavni obrazac A nalazi se u sklopu točke 7. Prijavni obrasci i prilozi. |
| 19. | Naša Udruga u Statutu ima navedene gospodarske djelatnosti koje se odnose i na socijalno poduzetništvo.  Budući da imamo tek ideju, do sada se nismo bavili društveno – poduzetničkim aktivnostima, a to je i vidljivo iz financijskog izvještaja.  Sukladno navedenom, spadamo li u skupinu 1 ili u skupinu 2? | Prihvatljivi Prijavitelji za Skupinu 2 su postojeći pravni subjekti koji svoje poslovanje žele transferirati na društveno poduzetništvo ili novoosnovani pravni subjekti koji žele započeti poslovanje prema društveno poduzetničkim načelima, odnosno provedbom projekta planiraju obavljati gospodarsku djelatnost i postati društveni poduzetnici prema kriteriju br. 2. utvrđenim navedenom Strategijom (trgovačko društvo, zadruga, udruga).  Sukladno Uputama za prijavitelje, Prijavitelj Skupine 2 dokazuje da je započeo aktivnost društvenog poduzetništva na način da do kraja provedbe projekta mora izdati (i naplatiti) račune za djelatnost koju obavlja kroz društveno poduzeće u minimalnom iznosu od 10% od ukupnih prihvatljivih troškova projekta, čime se obvezuje kroz odabir obavezne aktivnosti 4. Provedba društveno-poduzetničkih aktivnosti.  Također, obavezna je dostava statuta ili drugog temeljnog akta do kraja provedbe projekta iz kojeg je razvidno da je Prijavitelj u dokument uvrstio poslovanje prema društveno-poduzetničkim principima sukladno kriteriju br. 2. Strategije (za zadruge i udruge) / dostava ovjerene Odluke o upotrebi dobiti za prethodnu godinu ili drugi odgovarajući dokument kojim će Prijavitelj dokazati da višak prihoda ostvaren obavljanjem svoje djelatnosti, ulaže u ostvarivanje i razvoj ciljeva poslovanja u skladu s društveno-poduzetničkim načelima (za trgovačka društva)  Navedeno izmjena vezana uz dostavu statuta/ovjerene Odluke o upotrebi dobiti bit će uvrštena u izmjene/dopune natječajne dokumentacije. |
| 20. | Naša je udruga od travnja 2015. upisana u Registar poreznih obveznika .  Gospodarska djelatnost je upisana kao djelatnost udruge u Statut te je fiskalizirana . Od siječnja 2017. otvorena je mogućnost plaćanja paušalnog poreza na dobit .  Od 1. siječnja 2017. paušalni porez na dobit mogu plaćati: - načelno neprofitne pravne osobe i organizacije kao što su udruge (sportska društva, sportski klubovi, kulturno umjetnička društva, dobrovoljna vatrogasna društva, zajednice tehničke kulture) i njihovi savezi, zaklade, fundacije, umjetničke organizacije, sindikati, komore, vjerske zajednice, političke stranke, turističke zajednice i sl., koje obavljaju određenu oporezivu gospodarsku djelatnost ako u prethodnom poreznom razdoblju nisu po osnovi obavljanja te gospodarske djelatnosti ostvarili prihode veće od iznosa propisanog za ulazak u sustav PDV-a odnosno veće od 230.000,00 kuna.  S obzirom da je naš godišnji prihod cca 115. 000,00 kn  te zadovoljavamo uvjete navedene mogućnosti , od tada do danas koristimo navedenu mogućnost i skladu s navedenim provodimo knjiženje isključivo prihoda gospodarske djelatnosti. Odlukom Upravnog odbora ne obračunavamo dobit jer nam to dopušta zakon . Samim tim dobit se ne prikazuje a cjelokupan prihod koristi za zapošljavanje i unapređenje gospodarske djelatnosti , odnosno za neprofitne ciljeve.  Molim Vas pojašnjenje spadamo li mi u skupinu 1 ili skupinu 2 prijavitelja  s obzirom da zadovoljavamo kriterije Strategije o razvoju društvenog poduzetništva , ali nemamo Odluku o korištenju godišnje dobiti.  Je li moguće priložiti Odluku o knjiženju prihoda i korištenju u svrhu razvoja neprofitnih ciljeva udruge ? | Sukladno točki 2.1. Uputa za Prijavitelje, prihvatljivi prijavitelji za *Skupinu 1*su postojeća društvena poduzeća/društveni poduzetnici **(bez obzira na pravni oblik)** koji ispunjavaju uvjete iz definicije poduzeća iz Uredbe br. 651/2014 te ispunjavaju kriterij 2., 4. i 6. utvrđene Strategijom razvoja društvenog poduzetništva u Republici Hrvatskoj za razdoblje 2015. do 2020.  Preciznije, kriterij 4 iz Strategije se odnosi na sljedeće:  Društveni poduzetnik najmanje 75% godišnje dobiti, odnosno višak prihoda ostvaren obavljanjem svoje djelatnosti ulaže u ostvarivanje i razvoj ciljeva poslovanja, odnosno djelovanja. Ispunjavanje navedenog kriterija Prijavitelj dokazuje dostavom Odluke o upotrebi dobiti za prethodnu godinu ili drugi odgovarajući dokument kojim će Prijavitelj dokazati upotrebu dobiti.  Prihvatljivi Prijavitelji za Skupinu 2 su postojeći pravni subjekti koji svoje poslovanje žele transferirati na društveno poduzetništvo ili novoosnovani pravni subjekti koji žele započeti poslovanje prema društveno poduzetničkim načelima, odnosno provedbom projekta planiraju obavljati gospodarsku djelatnost i postati društveni poduzetnici prema kriteriju br. 2. utvrđenim navedenom Strategijom (trgovačko društvo, zadruga, udruga).  Sukladno Uputama za prijavitelje, Prijavitelj Skupine 2 dokazuje da je započeo aktivnost društvenog poduzetništva na način da do kraja provedbe projekta mora izdati (i naplatiti) račune za djelatnost koju obavlja kroz društveno poduzeće u minimalnom iznosu od 10% od ukupnih prihvatljivih troškova projekta, čime se obvezuje kroz odabir obavezne aktivnosti 4. Provedba društveno-poduzetničkih aktivnosti.  Također, obavezna je dostava statuta ili drugog temeljnog akta do kraja provedbe projekta iz kojeg je razvidno da je Prijavitelj u dokument uvrstio poslovanje prema društveno-poduzetničkim principima sukladno kriteriju br. 2. Strategije (za zadruge i udruge) / dostava ovjerene Odluke o upotrebi dobiti za prethodnu godinu ili drugi odgovarajući dokument kojim će Prijavitelj dokazati da višak prihoda ostvaren obavljanjem svoje djelatnosti, ulaže u ostvarivanje i razvoj ciljeva poslovanja u skladu s društveno-poduzetničkim načelima (za trgovačka društva)  Navedeno izmjena vezana uz dostavu statuta/ovjerene Odluke o upotrebi dobiti bit će uvrštena u izmjene/dopune natječajne dokumentacije. |